שיכור ולא מיין
אני שיכור וזה גלוי; כדת כדין וכשתוי; ושום דבר לא יעזור; מכל דבר אני שיכור; מבוקר צח ויום יפה; מסוכרזית וכוס קפה; מלחם טוב, טרי וחם; ומאישה אוהבת גם; אני שיכור ממש כמו לוט; מן הנופים והמראות; מהצבעים שמסביב; מפרח שמזכיר אביב; מריח בושם פרדסים; מלילה שהיה מקסים; מחדשות אם הם טובות; משתי עיניך היפות; אני שיכור ולא מיין ידידי; אני שיכור ממה שרק רואות עיני; אני שיכור ראשי ראשי עלי סחרחר; אני שיכור אחרת לא הייתי שר; אני שיכור באמונה; שיכור עד כלות הנשמה; מערב קיץ מיוחם; ומירח אדמדם; מכל כוכב רחוק נוצץ; ומצפור קטנה על עץ; מזוג אוהב שמתעלס; משיר שמח של ברסנס; אני שיכור אני נשבע; גם לפעמים בלי שום סיבה; משמש חורף חמימה; מאשכולית אחת תמימה; מסתיו שלכת ועלים; מכינורות וחלילים; מסרנדות עצובות; משתי עינייך היפות; אני שיכור ולא מיין...; אני שיכור כך מסתבר; גם מיפיה המשכר; של נערה חתלתולית; בבגד ים דו מסלולי; מעלמות משובבות; שרגליהן החטובות; אשר נוצרו להתלטף; עושות לי קליק בתוך הלב; אני שיכור בהן צדקי; מילדים שצוחקים; מזוג זקנים על הספסל; ומתינוק שבערסל; משיר ישן שמתנגן; מאהבה אחת גם כן; מאלף צפורים עפות; משתי עיניך היפות; 